b'\n_START_ARTICLE_\nMineralna volna\n_START_PARAGRAPH_\nMineralna volna je klasi\xc4\x8dni toplotnoizolacijski material pogosto uporabljen v gredbeni\xc5\xa1tvu. Pridobiva se iz bazalta in diabaza z dodanim koksom pri temperaturi taljenja, ki je okoli 1600 stopinj Celzija. Vlakna nastanejo tako, da talino razpihajo in po\xc4\x8dakajo, da se vlakna sesedajo v posebnih komorah, kjer se jim doda vezivo-lepilo. \xc5\xbdeleno gostoto mineralne volne dose\xc5\xbeemo s po\xc4\x8dasnej\xc5\xa1im ali hitrej\xc5\xa1in gibanjem povr\xc5\xa1ine, na katero se poseda razpihana talina. Vezivno sredstvo se zaradi toplote polimerizira, zlepi vlakna, izbolj\xc5\xa1a njihovo trdnost in elasti\xc4\x8dnost._NEWLINE_Mineralna volna je po celotni svoji prostornini nehomogena, na povr\xc5\xa1ju ali mestu razreza s prostim o\xc4\x8desom lahko vidimo prazna mesta z zrakom, lepilo in strjena vlakna volne. Je zelo raz\xc5\xa1irjeno izolacijsko sredstvo, saj je toplotna prevodnost med 0.03 in 0.045W/m\xc2\xb2K, kar jo uvr\xc5\xa1\xc4\x8da med najbolj\xc5\xa1e toplotne izolatorje.'